b'\n_START_ARTICLE_\nVestbjerg\n_START_SECTION_\nGeografi og klima\n_START_PARAGRAPH_\nByen ligger ca 24 meter over havet. Gjennomsnittstemperaturen er 7,5\xc2\xb0C, med gjennomsnitt i juli p\xc3\xa5 15,8\xc2\xb0C som den varmeste m\xc3\xa5neden og -0,7\xc2\xb0C i januar som den kaldeste m\xc3\xa5neden. Gjennomsnittlig nedb\xc3\xb8r 644 mm.\n_START_SECTION_\nHistorie\n_START_PARAGRAPH_\nVestbjerg har vokst i perioder fra 1970-tallet, da det ble solgt tomter her i en sydvendt helling som ga gode solforhold. Dette fortsatte p\xc3\xa5 1980- og 1990-tallet, da nye tomter ble lagt ut for salg, og det ble bygd mange eneboliger her.\n_START_SECTION_\nVestbjerg i dag\n_START_PARAGRAPH_\nByen har en skole, Vestbjerg Skole, en idrettshall, et bibliotek og tre barnehager. Biblioteket ble lagt ned i 2010, og erstattet av en bokbuss. Det er flere mindre bedrifter her, og to dagligvarebutikker. Det er et bredt idrettstilbud her, med fotballag, badminton, tennis, h\xc3\xa5ndball, gymnastikk, parkour, friidrett, petanque og volleyball. Det er ogs\xc3\xa5 to speiderkorps i byen.'